PATVIRTINTA

Vilniaus Žemynos gimnazijos Direktoriaus 2017 m. kovo 3 d.

įsakymu Nr. V1 – 101

**VILNIAUS MIESTO**

**GIMNAZIJŲ I KLASIŲ MOKINIŲ MATEMATIKOS KONKURSO**

**„LYGČIŲ SISTEMŲ SPRENDIMAS“**

**NUOSTATAI**

1. **BENDROSIOS NUOSTATOS**

Vilniaus miesto gimnazijų I-ų klasių mokinių matematikos konkurso nuostatai reglamentuoja konkurso tikslus, dalyvius, organizavimo bei darbų vertinimo tvarką, laimėtojų paskatinimą.

1. **TIKSLAI IR UŽDAVINIAI**

**Tikslas**: sudaryti galimybę tobulėti gabiems mokiniams ir populiarinti matematiką.

**Uždaviniai**:

* 1. Lavinti mokinių individualius matematinius gabumus bei matematinį mąstymą.
  2. Skatinti mokinius teorines žinias taikyti praktikoje.
  3. Ugdyti jų savarankiškumą, pasitikėjimą savo jėgomis ir sužadinti domėjimąsi matematika.

1. **DALYVIAI**

Konkursas skiriamas Vilniaus miesto bendradarbiaujančių gimnazijų I-ų klasių mokiniams, besidomintiems matematika ir gebantiems racionaliai taikyti įvairius lygčių sistemų sprendimo būdus.

1. **LAIKAS IR VIETA**

Konkursas vyks **2017 m. balandžio 7 d. 12.00 val**. **konkurso trukmė 1 val.**

Vilniaus Žemynos gimnazijoje, Čiobiškio g. 16, Vilnius.

1. **DALYVIŲ REGISTRACIJA**
   1. Kiekviena Vilniaus miesto bendradarbiaujanti gimnazija gali į konkursą užregistruoti **ne daugiau kaip** **penkis** mokinius. Registracija vyks iki **2017 m. kovo 20 d.** elektroniniu paštu [violeta.sabaliauskiene@gmail.com](mailto:violeta.sabaliauskiene@gmail.com), atsiunčiant **dalyvių registracijos anketą (priedas)**.
   2. Neužsiregistravę ar negavę registracijos patvirtinimo dalyviai į konkursą nepriimami.
2. **KONKURSO** **ORGANIZAVIMAS**
   1. Konkurso užduotis rengia konkurso organizatoriai.
   2. Konkurso darbų vertinimo komisiją sudaro: komisijos pirmininkas, komisijos nariai iš Vilniaus miesto bendradarbiaujančių gimnazijų matematikos mokytojų, kurių mokiniai dalyvauja konkurse.
   3. Darbų vertinimo komisija įvertina darbus ir išrenka geriausius.
   4. Prizines vietas užėmusiems konkurso dalyviams įteikiami padėkos raštai.
   5. Pranešimai apie konkurso rezultatus išsiunčiami el. paštu į dalyvių mokyklas užregistravusiam mokytojui.
3. **PROGRAMA**

Iš dalyvių tikimasi matematinių žinių iš šių temų:

* Tiesinių lygčių sistemų sprendimas grafiniu būdu;
* Tiesinių lygčių sistemų sprendimas keitimo būdu;
* Tiesinių lygčių sistemų sprendimas sudėties būdu;
* Praktinio turinio uždavinių sprendimas, sudarant lygčių sistemas.

1. **ORGANIZATORIAI**

Vilniaus Žemynos gimnazijos matematikos mokytojai.

Priedas

Konkurso „Lygčių sistemų sprendimas“

**DALYVIŲ ANKETA**

|  |  |  |  |  |  |
| --- | --- | --- | --- | --- | --- |
| ***Eil. Nr.*** | ***Dalyvio***  ***vardas, pavardė*** | ***Mokyklos pavadinimas*** | ***Dalyvio mokytojo***  ***vardas , pavardė*** | ***Mokytojo el.pašto adresas*** | ***Taškai, užimta vieta*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |